CELEX: 62018TN0316
Language: fi
Date: 2018-05-22 00:00:00
Title: Asia T-316/18: Kanne 22.5.2018 – Mediaservis v. komissio

201807201072013382018/C 276/813162018TC27620180806FI01FIINFO_JUDICIAL20180522495021Asia T-316/18: Kanne 22.5.2018 – Mediaservis v. komissio
 ---documentbreak--- C2762018FI4910120180522FI0081491502Kanne 22.5.2018 – Mediaservis v. komissio
   (Asia T-316/18)2018/C 276/81Oikeudenkäyntikieli: englanti
      Asianosaiset
   
   
      Kantaja: Mediaservis s. r. o. (Praha, Tšekki) (edustajat: asianajajat D. Vosol ja C. Schneider)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
            —
         
         
            kumoamaan 19.2.2018 tehdyn komission päätöksen C(2018) 753 final olla esittämättä huomautuksia valtiontuesta, jota on myönnetty Tšekin postille yleishyödyllisen postipalvelun tarjoamisesta ajanjaksolla 2013–2017
         
      
            —
         
         
            velvoittamaan komission korvaamaan oikeudenkäyntikulut.
         
      
      Oikeudelliset perusteet ja pääasialliset perustelut
   
   Kantajat vetoavat kanteensa tueksi viiteen kanneperusteeseen.
   
            1)
         
         
            Ensimmäinen kanneperuste, jonka mukaan SEUT 108 artiklan 2 ja 3 kohtaa on rikottu.
            
                     —
                  
                  
                     Komissio päätti olla aloittamatta SEUT 108 artiklan 2 kohdassa tarkoitettua menettelyä, vaikka sillä oli vakavia vaikeuksia arvioidessaan valtiontuen soveltuvuutta yhteismarkkinoille.
                  
               
      
            2)
         
         
            Toinen kanneperuste, jonka mukaan tapausta on tutkittu riittämättömästi ja epätäydellisesti eikä komissio ole tutkinut kaikkia tosiseikkoja ja oikeudellisia seikkoja, joista henkilöt, yritykset ja yhdistykset, joiden etuihin tuen myöntäminen voi vaikuttaa, ovat sille ilmoittaneet, ja perusteluvelvollisuutta on laiminlyöty.
            
                     —
                  
                  
                     Komissio ei tutkinut kaikkia kantajien kantelussa esitettyjä seikkoja. Sen sijaan komissio katsoi pintapuolisesti, että nettokustannusten laskelma perustui asianmukaiseen kirjanpitoerotteluun yleispalvelun kustannusten ja muiden kustannusten välillä.
                  
               
                     —
                  
                  
                     Komissio laiminlöi perusteluvelvollisuuttaan tältä osin.
                  
               
      
            3)
         
         
            Kolmas kanneperuste, jonka mukaan nettokustannusten laskennassa ja ylikompensoinnin puuttumisen tarkastamisessa on tehty ilmeinen arviointivirhe.
            
                     —
                  
                  
                     Komissio päätteli virheellisesti, että kustannukset, joita Česká poštalle aiheutui yleispalvelun alan sisä- ja ulkopuolella, oli allokoitu vuoden 2012 julkisen palvelun velvoitteesta maksettavaa korvausta koskevien puitteiden (
                           1
                        ) 31 kohdan mukaisesti
                  
               
                     —
                  
                  
                     Komissio perusti päätöksensä ilmeisen epärealistiseen ja tosiseikkoja vastaamattomaan skenaarioon.
                  
               
                     —
                  
                  
                     Komission hyväksymässä skenaariossa, joka ei vastaa tosiseikkoja, ei otettu huomioon sitä, että Tšekin postilaissa edellytetään, että kaikkien aiheutuneiden kustannusten on sisällyttävä hintoihin.
                  
               
                     —
                  
                  
                     Nettokustannukset laskettiin vuoden 2012 julkisen palvelun velvoitteesta maksettavaa korvausta koskevien puitteiden 32 kohdan vastaisesti, sillä siinä ei otettu huomioon merkityksellisiä tulonlähteitä, vaikka ne liittyivät muuhun toimintaan kuin julkisiin palveluihin.
                  
               
      
            4)
         
         
            Neljäs kanneperuste, jonka mukaan vuoden 2012 julkisen palvelun velvoitteesta maksettavaa korvausta koskevien puitteiden 25 kohtaa, luettuna yhdessä postipalveludirektiivin (
                  2
               ) liitteessä I olevan B osan kanssa, sovellettaessa on tehty ilmeinen oikeudellinen virhe.
            
                     —
                  
                  
                     Vaikka vuoden 2012 julkisen palvelun velvoitteesta maksettavaa korvausta koskevien puitteiden 25 kohdassa ja postipalveludirektiivin liitteessä I olevassa B osassa edellytetään, että nettokustannusten laskennassa olisi otettava huomioon yleispalvelua tarjoavan operaattorin saamat hyödyt, myös aineettomat (kaikkien yleispalvelun tarjoajan saamien aineettomien hyötyjen ja markkinahyötyjen huomioon ottamiseksi), komission päätöksessä, Liite A.1, käsiteltiin ainoastaan aineettomia hyötyjä.
                  
               
      
            5)
         
         
            Viides kanneperuste, jonka mukaan vuoden 2012 julkisen palvelun velvoitteesta maksettavaa korvausta koskevien puitteiden 51 kohtaa ja sitä seuraavia kohtia on rikottu ja perusteluvelvollisuutta on laiminlyöty.
            
                     —
                  
                  
                     Česká poštan markkinakäyttäytymisen, jolla pyritään kilpailijoiden ajamiseen markkinoilta, vuoksi komission olisi pitänyt määrätä lisävelvoitteita, jotka ovat tarpeen sen varmistamiseksi, että tuki ei vääristä kilpailua tavalla, joka on ristiriidassa unionin etujen kanssa vuoden 2012 julkisen palvelun velvoitteesta maksettavaa korvausta koskevien puitteiden 51 kohdassa ja sitä seuraavissa kohdissa tarkoitetulla tavalla, mutta se ei tehnyt sitä.
                  
               
                     —
                  
                  
                     Vaikka komissiolla ei olisi ollut tällaista velvollisuutta, komission olisi pitänyt Česká poštan markkinaosuus ja markkinakäyttäytyminen huomioon ottaen esittää konkreettiset perustelut sille, miksi tällaiset lisävelvoitteet eivät olleet tarpeen, mutta se ei tehnyt sitä.
                  
               
      (
         1
      )	Komission tiedonanto Julkisesta palvelusta maksettavana korvauksena myönnettävää valtiontukea koskevat Euroopan unionin puitteet (2011) (EUVL 2012, C 8, s. 15).
   (
         2
      )	Yhteisön postipalvelujen sisämarkkinoiden kehittämistä ja palvelun laadun parantamista koskevista yhteisistä säännöistä 15.12.1997 annettu Euroopan parlamentin ja neuvoston direktiivi 97/67/EY (EYVL 1998, L 15, s. 14), sellaisena kuin se on viimeksi muutettuna direktiivin 97/67/EY muuttamisesta yhteisön postipalvelujen sisämarkkinoiden täysimääräisen toteuttamisen osalta 20.2.2008 annetulla Euroopan parlamentin ja neuvoston direktiivillä 2008/6/EY (EUVL 2008, L 52, s. 3).